เคยเห็นคนลงรูปเมนูนี้แล้วน่าทานมากๆค่ะ เลยต้องตามหา ลองไปสาขา Central world แต่เค้าบอกว่าเมนูนี้มีแต่สาขาใหญ่ๆ ก็เลยต้องมาที่เซ็นทรัล ลาดพร้าว เพราะที่นี่ดูสาขาน่าจะใหญ่ค่ะ

พอมาถึง ก็เห็นป้ายหน้าร้านเมนูนี้ ดีใจรีบเดินเข้าร้านเลยค่ะ และก็เปิดๆดูเมนู แต่ในใจคือมีเมนูในใจแว้ว สุดท้ายก็เลยสั่งเมนูเบนโตะค่ะ ^_^

แล้วพนักงานก็เสริฟช้อนยาว ทิชชูและน้ำเปล่า ให้นั่งรอๆ รอไม่นาน พนักงานก็มาเสริฟค่ะ

วาฟู เบนโตะ 135 บาท หน้าตาน่ารักมาก มาเป็นชุดเบนโตะ มี 4 ช่องค่ะ หลากหลายแนวดี รู้สึกได้ชิมหลายแบบดีค่ะ

- ช่องแรก จะเป็น คัสตาร์ดพุดดิ้งครีม และปักด้วยน้ำตาลที่ทำลวดลายเป็นเส้นๆค่ะ และก็มีดังโงะ 2 ชิ้นกับถั่วแดงบดอีกนิดหน่อย และก็มีน้ำชาเขียวเย็นใส่ถ้วยเล็กๆน่ารักดีค่ะ
รสชาติคัสตาร์ดเฉยๆค่ะ ออกจืดๆไม่หวานไม่ค่อยรู้รสอะไร ส่วนครีมจะหวานนิดๆค่ะ และน้ำตาลที่เป็นเส้นๆ พอกัดเข้าปากดังกร๊อบและเคี้ยว สะดุดค่ะ เพราะเคี้ยวต่อไม่ได้ ติดฟันค่ะ 55 แนะนำควรจะอมๆให้ละลายดีกว่าค่ะ เคี้ยวทีติดฟันเลย เหอะๆ ส่วนดังโงะ เหนียวหนุบๆ อร่อยดีค่ะ ถั่วแดงบดละเอียดดี มีความหวานนิดๆ ส่วนน้ำชาเขียวเย็นจืดสนิทค่ะ ประมาณชาเขียวรีฟิลตามร้านอาหารอ่าคะ

- ช่องที่ 2 เป็นซอฟท์ครีมราดซอสชาเขียว และมีฐานรองเป็นวาฟเฟิลกรอบ พร้อมปักร่มจิ๋ว น่ารักอีกแล้ว
ซอฟท์ครีมนุ่มลิ้น ออกแนวรสวนิลา หวานนิดๆ อร่อยใช้ได้ค่ะ แต่ซอสชาเขียวที่ราดมาไม่ได้รู้รสเท่าไหร่ ส่วนวาฟเฟิล แข็ง และหนามาก หักทานได้คำเดียว เลิกเลยค่ะ

- ช่องที่ 3 เป็นผลไม้รวมมาแบบชิ้นเล็กๆพอคำค่ะ มีกล้วย 2 ชิ้น แก้วมังกรชิ้นนึง กีวีชิ้นนึง มะม่วงสุกชิ้นนึง และสตอเบอรี่ 2 ชิ้น 
รสชาติก็แนวผลไม้ค่ะ แต่แก้วมังกรจืดสนิท ส่วนตัวชอบมะม่วงสุกที่สุดแบบว่าหอมมากค่ะ

- ช่องสุดท้าย เป็นแพนเค้กห่อด้วยถั่วแดงบดและครีม เสริฟมา 2 ชิ้นค่ะ
แพนเค้กจืดๆ หนาๆ ชืดๆ แห้งๆด้วยค่ะ แต่ทานกะครีมและถั่วแดงบดที่มีรสออกหวาน ก็พอได้ค่ะ แต่ทานแล้วฝืดคอค่ะ งึมๆ

สรุปคือ ถ้าใครอยากถ่ายรูป ถือว่าพอได้ค่ะ แต่ถ้าจะทานให้อร่อย เมนูอื่นดีกว่าเนอะ 55 (เคยทานเมนูอื่น อร่อยค่ะ พวกที่เป็นเกล็ดน้ำแข็งน่ะค่ะ ^_^)